proxectonos/corpus_dominio_legal_administrativo_tmp huggingface dataset:
RESOLUCIÓN do 30 de marzo de 2001, da Dirección Xeral da Función Pública, pola que se fan públicas as listas provisionais das axudas aprobadas e denegadas de tódalas prestacións do Fondo de Acción Social para o exercicio de 2000 para o persoal ó servicio da Administración da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/04/2001

De conformidade co establecido no punto dous das normas xerais de procedemento do acordo subscrito en Santiago de Compostela o 12 de xullo de 2000 polos representantes da Administración autonómica e a organización sindical CC.OO. representada na Mesa Xeral de Negociación de Funcionarios e no Comité Intercentros do Persoal Laboral, así como na comisión de concesión das axudas do Fondo de Acción Social, aprobado polo Consello da Xunta de Galicia o 13 de xullo de 2000 e publicado por Resolución do 26 de xullo de 2000 (Diario Oficial de Galicia nº 151, do 4 de agosto), da Dirección Xeral de Relacións Laborais, deben publicarse as listas provisionais de admitidos e excluídos das axudas do Fondo de Acción Social para o exercicio de 2000.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios por fillos, estudios do traballador, diminuídos e vivenda do Fondo de Acción Social do ano 2000, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar reclamacións e, se é o caso, documentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2º da norma xeral de procedemento do acordo sobre criterios de reparto do Fondo de Acción Social para o exercicio de 2000 (Diario Oficial de Galicia nº 151, do 4 de agosto) no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse ó director xeral da Función Pública da Consellería da Presidencia e Administración Pública (edificio administrativo San
Caetano), Santiago de Compostela.
Santiago de Compostela, 30 de marzo de 2001.
Joaquín López-Rúa Soler
Director xeral da Función Pública
ORDE do 19 de marzo de 2001 pola que se nomean os membros do xurado do Premio das Letras e das Artes de Galicia, convocado pola Orde do 18 de xaneiro de 2001.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/04/2001

O Decreto 288/1994, do 30 de setembro, (modificado no seu artigo 5 polo Decreto 286/1995 do 19 de outubro) polo que se crea o Premio das Letras e das Artes de Galicia, dispón no seu artigo 4 (publicada corrección de erros no DOG nº 13, do 19 de xaneiro de 1995) a composición do xurado do premio mediante proposta das institucións citadas na devandita disposición.
En cumprimento do citado artigo cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia ás seguintes persoas:
1. Presidente:
Pura Vázquez Iglesias, proposta polo conselleiro de Cultura, Comunicación Social e Turismo.
2. Vocais:
Ramón Castromil Ventureira, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Víctor Alonso Troncoso, proposto pola Universidade da Coruña.
Xosé Manuel Cid Fernández, proposto pola Universidade de Vigo.
Julio A. Fernández Argüelles, proposto pola Real Academia de Belas Artes A Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
Alfonso Zulueta de Haz, nomeado polo conselleiro de Cultura, Comunicación Social e Turismo.
3. Secretario:
Homero José María Pérez Quintana, director xeral de Promoción Cultural.
Disposición derradeira
Esta orde entrará en vigor ó día seguinte da súa publicación no Diario Oficial de Galicia.
Santiago de Compostela, 19 de marzo de 2001.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 29 de marzo de 2001 pola que se ordena a publicación do acordo do Consello da Xunta de Galicia do 29 de marzo de 2001, polo que se aproba a modificación da relación de postos de traballo da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/04/2001

Polo Real decreto 231/1998, do 16 de febreiro (BOE nº 54, do 4 de marzo) traspásanse os medios adscritos ó Parque Móbil Ministerial do Ministerio de Economía e Facenda á Comunidade Autónoma de Galicia, medios que foron asumidos polo Decreto 81/1998, do 5 de marzo (DOG nº 52, do 17 de marzo) e asignados á Consellería da Presidencia e Administración Pública.
Todo isto, así como a necesidade de adecua-lo cadro de persoal da consellería e da Secretaría Xeral para o Deporte ás súas necesidades de funcionamento, fai necesario modifica-la vixente relación de postos de traballo da Consellería da Presidencia e Administración Pública.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 29 de marzo de 2001,
ACORDO:
Primeiro.-Modifica-la vixente relación de postos de traballo da Consellería da Presidencia e Administración Pública, nos termos que se sinalan nos anexos deste acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 29 de marzo de 2001, relativo á modificación da relación de postos de traballo da Consellería da Presidencia e Administración Pública dispoño que se publique no Diario Oficial de Galicia como anexo desta resolución.
Santiago de Compostela, 29 de marzo de 2001.
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 6 de marzo de 2001 pola que se declara de interese galego a Fundación Penzol e se ordena a súa inscrición no Rexistro de Fundacións de Interese Galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 05/04/2001

Advertido erro na citada orde, publicada no Diario Oficial de Galicia nº 60, do 26 de marzo de 2001, é necesario face-las seguintes correccións:
Na páxina 3.773, en Supostos de feito (columna esquerda) punto primeiro, liña 6, onde di: «... inscríbese como por Orde ...», debe dicir: «... inscríbese como cultural por Orde ...».
RESOLUCIÓN do 30 de marzo de 2001 pola que se ordena a publicación do acordo do Consello da Xunta de Galicia do 29 de marzo de 2001, polo que se modifica a relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal da Lei 17/1989, do 23 de outubro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/04/2001

A necesidade de adecua-la relación de postos de traballo na clase de farmacéuticos titulares á realidade actual, así como un mellor cumprimento das funcións que teñen atribuídas os servicios provinciais de Protección da Saúde, fai necesario modifica-la vixente relación de postos de traballo da Consellería de Sanidade e Servicios Sociais e do Sergas, no referente ó persoal da Lei 17/1989, do 23 de outubro.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día vintenove de marzo de dous mil un,
ACORDO:
Primeiro.-Modifica-la vixente relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal dos corpos e escalas da Lei 17/1989, do 23 de outubro, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do vintenove de marzo de dous mil un, relativo á modificación da relación de postos de traballo da Consellería de Sanidade e Servicios Sociais e do Servicio Galego de Saúde (Sergas), referente ó persoal dos corpos e escalas da Lei 17/1989, do 23 de outubro, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 30 de marzo de 2001.
Jaime Pita Varela
Conselleiro da Presidencia e Administración
Pública
ORDE do 26 de marzo de 2001 pola que se derroga a do 3 de agosto de 1994, pola que se regula a comercialización de materiais forestais de reproducción en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 06/04/2001

O comercio de materiais forestais de reproducción veu incrementándose na medida en que a economía forestal foi adquirindo importancia no desenvolve
mento dos países máis avanzados. Por unha parte, a globalización dos mercados incidiu tamén no comercio dos materiais de reproducción forestal e na medida que as transaccións internacionais destes productos gañaron maior volume de negocio, foi necesario crear normas para facilita-la tipificación dos productos e a súa calidade. Todo iso foi acompañado dunha crecente actividade na producción de sementes, na obtención de clons para a reproducción vexetativa, nas tecnoloxías de viveiros e na producción e elaboración de sementes.
En tal situación, promulgáronse, entre outras, a Directiva 66/404/CEE do Consello, do 14 de xuño de 1966, relativa á comercialización dos materiais froiteiros de reproducción, a Orde do 21 de xaneiro de 1984, do Ministerio de Agricultura, Pesca e Alimentación, pola que se regula a comercialización dos materiais forestais de reproducción, a orde da Consellería de Agricultura, Gandería e Montes, do 3 de agosto de 1994, pola que se regula a comercialización de materiais forestais de reproducción en Galicia e o Real decreto 1356/1998, do 26 de xuño, polo que se establecen as normas aplicables á producción, comercialización e utilización dos materiais forestais de reproducción de especies non sometidas á normativa comunitaria. Máis recentemente, promulgouse a Directiva 1999/105/CEE do Consello, do 22 de decembro de 1999, sobre a comercialización de materiais forestais de reproducción, estando moi próxima a promulgación do real decreto co fin de adaptar esta directiva á lexislación
española.
A medida que se foi promulgando nova lexislación obsérvase que, por un lado, o número de especies que deben cumprir estas disposicións é maior, e por outro, que as variables ou conceptos utilizados para definir ou para comercializar aspectos relativos á calidade exterior son cada vez máis amplos e máis determinantes.
Nestas condicións é oportuno e obrigado coordina-la lexislación da Comunidade Autónoma de Galicia nestes materiais co fin de facilita-lo comercio e o abastecemento da demanda.
Por iso, ante a inadecuación dalgunhas disposicións contidas na Orde do 3 de agosto de 1994 co Real decreto 1356/1998, e de acordo co disposto no Decreto 482/1997, do 26 de decembro, que se establece a estructura orgánica da Consellería de Medio Ambiente, e de acordo co disposto na Lei 1/1983, do 22 de febreiro, reguladora da Xunta e do seu presidente
DISPOÑO:
Artigo único.-Derrógase a Orde do 3 de agosto de 1994, pola que se regula a comercialización de materiais forestais de reproducción en Galicia.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 26 de marzo de 2001.
José Carlos del Álamo Jiménez
Conselleiro de Medio Ambiente
CORRECCIÓN de erros.-Orde do 12 de marzo de 2001 pola que se regula o uso de instalacións xuvenís dependentes da Consellería de Familia e Promoción do Emprego, Muller e Xuventude, en réxime de oferta concertada, durante a campaña de verán de 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 06/04/2001

Advertido erro na devandita orde, publicada no DOG nº 60 do pasado 26 deste mes, cómpre face-la oportuna corrección:
Na páxina 3.785, anexo I, na fila correspondente á provincia: Pontevedra-Instalación xuvenil: Residencia xuvenil Altamar-Vigo-Data: 1-15/7/2001, na columna de Nº de prazas ofertadas, onde di: «100», debe dicir: «50»; na columna Total de prazas, na provincia de Pontevedra, onde di: «410», debe dicir: «360» e, por último, na columna Total de prazas de Galicia, onde di: «1.985», debe dicir: «1.935».
RESOLUCIÓN do 1 de marzo de 2001 pola que se inscribe á Fundación Cume para el Desarrollo de Culturas y Pueblos no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/04/2001

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Cume para el Desarrollo de Culturas y Pueblos, de data 22 de febrero de 2001.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Fundación Cume para el Desarrollo de Culturas y Pueblos quede inscrita no Rexistro de Entidades de Promoción do Camiño de Santiago co número 124.
Santiago de Compostela, 1 de marzo de 2001.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 19 de febreiro de 2001, da Dirección Xeral de Relacións Laborais, complementaria da do 9 de novembro de 2000, pola que se lles dá publicidade ás festas laborais de carácter local para o ano 2001, correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/04/2001

Como consecuencia da modificación das festas laborais de carácter local levada a cabo polo Concello das Pontes de García Rodríguez (A Coruña) e polo Concello de Redondela (Pontevedra), e realizadas por petición dos concellos as oportunas rectificacións polas delegacións provinciais da Consellería de Xustiza, Interior e Relacións Laborais da Coruña e Pontevedra, respectivamente, cómpre face-las correspondentes rectificacións na antedita resolución, publicada no Diario Oficial de Galicia nº 227, do 23 de novembro de 2000, así:
-No anexo I, provincia da Coruña, na páxina 15.628, onde di: «71. Pontes de García Rodríguez, As: 27 de febreiro, Martes de Entroido; 16 de xullo,
Luns día do Carme» debe dicir: «71. Pontes de García Rodríguez, As: 27 de febreiro, Martes de Entroido; 23 de xullo».
-No anexo IV, provincia de Pontevedra, na páxina 15.632, onde di: «46. Redondela: 28 de febreiro, Mércores de Cinza; 23 de abril, Luns de Cristo», debe dicir: «46. Redondela: 23 de abril, Luns de Cristo; 14 de xuño, Xoves da Coca».
Santiago de Compostela, 19 de febreiro de 2001.
José Vázquez Portomeñe
Director xeral de Relacións Laborais
ORDE do 5 de marzo de 2001 pola que se lle autoriza a ampliación dunha unidade do segundo ciclo de educación infantil ó centro privado Padres Franciscanos, de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/04/2001

Examinado o expediente presentado polo centro privado Padres Franciscanos, de Lugo, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Lugo que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado Padres Franciscanos, de Lugo, segundo os datos que se relacionan no anexo da presente orde, facendo constar que, para a posta en funcionamento desta, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 5 de marzo de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Lugo.
Localidade: Lugo.
Enderezo: Praza de España, nº 26.
Denominación: Padres Franciscanos.
Titular: Orde Franciscana.
Código do centro: 27006280.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Composición resultante:
Centro de educación infantil: 6 unidades.
Centro de educación primaria: 12 unidades.
Centro de educación secundaria: 8 unidades.
RESOLUCIÓN do 30 de marzo de 2001 pola que se ordena a publicación do acordo do Consello da Xunta de Galicia do 29 de marzo de 2001, polo que se modifica a relación de postos de traballo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/04/2001

A necesidade de adecua-lo cadro de persoal dos servicios periféricos da Consellería de Industria e Comercio ás súas necesidades de funcionamento, fai necesario modifica-la relación de postos de traballo da citada consellería.
En consecuencia, por proposta da Consellería de Industria e Comercio, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día vintenove de marzo de dous mil un, adoptou o seguinte acordo:
Primeiro.-Modifica-la vixente relación de postos de traballo da Consellería de Industria e Comercio, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte.
Visto o acordo adoptado polo Consello da Xunta de Galicia na súa reunión do vintenove de marzo do dous mil un, relativo á modificación da relación de postos de traballo da Consellería de Industria e Comercio, dispoño que se publique no Diario Oficial de Galicia como anexo a esta resolución.
Santiago de Compostela, 30 de marzo de 2001.
Jaime Pita Varela
Conselleiro da Presidencia e Administración
Pública
CORRECCIÓN de erros.-Orde do 1 de marzo de 2001 pola que se declara de interese galego a Fundación Gonzalo Torrente Ballester e se ordena a súa inscrición no Rexistro de Fundacións de Interese Galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/04/2001

Advertidos erros na citada orde, publicada no Diario Oficial de Galicia nº 53, do 15 de marzo de 2001, é necesario face-las seguintes correccións:
Na páxina 3.261, en Supostos de feito (columna esquerda), punto terceiro, liña 4, onde di: «... de clasificación como de interese da...», debe dicir: «... de clasificación como de interese cultural da...». Na liña 17, onde di: «... interese e a súa adscrición...», debe dicir: «... interese cultural e a súa adscrición...». No punto cuarto, liña 5, onde di: «... como de interese a...», debe dicir: «... como de interese cultural a...».
ORDE do 3 de abril de 2001 pola que se dá cumprimento ó establecido na cláusula duodécima do convenio marco asinado entre a Administración xeral do Estado e a Comunidade Autónoma de Galicia para a colaboración na implantación dun sistema intercomunicado de rexistros entre a Administración xeral do Estado, a Administración da Comunidade Autónoma de Galicia e as entidades locais do ámbito territorial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/04/2001

Con data do 21 de xuño de 1997 asinouse un convenio marco de colaboración entre a Administración xeral do Estado e a Comunidade Autónoma de Galicia que tiña como obxectivo o de que as dúas administracións asumisen o firme compromiso de mellora-la calidade na prestación dos servicios públicos, mediante a adopción de medidas que articulen un modelo de funcionamento administrativo caracterizado polos principios de economía e eficacia, e orientado definitivamente ó cidadán como suxeito activo e protagonista principal na actividade das administracións públicas.
Entre as medidas tendentes a logra-lo mencionado modelo de funcionamento administrativo destaca a de implantar un sistema intercomunicado de rexistros que permitan unha mellor atención ó cidadán baseada na economía de medios, a eficacia e axilidade administrativas, eliminando parte da complexa burocracia administrativa sen, por iso, quebranta-la seguridade xurídica que debe primar nos actos emanados da Administración.
O mencionado convenio marco establecía, na súa cláusula duodécima, que as entidades locais interesadas na adhesión a el poderían solicitalo á Consellería da Presidencia e Administración Pública da Xunta de Galicia sempre que, xunto coas súas solicitudes, cumprisen cos requisitos que a dita cláusula determinaba.
Solicitada a adhesión por determinados concellos da Comunidade Autónoma de Galicia, procede, agora, cumpri-lo disposto na mencionada cláusula mediante a publicación da aceptación no Diario Oficial de Galicia, unha vez que esta xa lles foi noti
ficada ós concellos solicitantes pola Consellería da Presidencia e Administración Pública.
Na súa virtude,
DISPOÑO:
Artigo único.-Acéptase a adhesión ó convenio marco asinado entre a Administración xeral do Estado e a Comunidade Autónoma de Galicia para a colaboración na progresiva implantación dun sistema intercomunicado de rexistros, solicitada polos concellos da Pobra do Caramiñal, Camariñas, Abegondo, Calvos de Randín, Coirós, Trazo e Consorcio Local Os Peares, mediante a sinatura dos correspondentes protocolos.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de abril de 2001.
Jaime Pita Varela
Conselleiro da Presidencia e Administración Pública
ORDE do 29 de marzo de 2001 pola que se dispón o cesamento de vocal en representación da Asociación de Empresas Consignatarias e Estibadoras de Buques da provincia de Pontevedra no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 10/04/2001

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelle ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivienda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, vista a proposta de cesamento realizada pola Asociación de Empresas Consignatarias e Estibadoras de Buques da provincia de Pontevedra
do representante no Consello de Administración da Autoridade Portuaria de Vigo e en canto órgano competente,
DISPOÑO:
Que cese Benjamín de Francisco Martínez como vocal do Consello de Administración da Autoridade Portuaria de Vigo, en representación da Asociación de Empresas Consignatarias e Estibadoras de Buques da provincia de Pontevedra, agradecéndolle os servicios prestados.
Santiago de Compostela, 29 de marzo de 2001.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 10 de abril de 2001, da Dirección Xeral de Calidade e Avaliación Ambiental, pola que se emprazan os interesados no recurso contencioso-administrativo número 01/0000210/2001, interposto pola Asociación de Veciños As Viñas e outros particulares contra o Acordo do Consello da Xunta de Galicia do 1 de decembro de 2000 (Diario Oficial de Galicia do 7 de decembro), de aprobación definitiva do proxecto da planta de transferencia de residuos sólidos urbanos de San Cibrao das Viñas, provincia de Ourense, promovido pola Sociedade Galega do Medio Ambiente como proxecto sectorial de incidencia supramunicipal de acordo co previsto na Lei 10/1995, do 23 de novembro, de ordenación do territorio de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 19/04/2001

Por providencia da Sala do Contencioso-Administrativo, Sección Primeira, do Tribunal Superior de Xustiza de Galicia, reclámase o expediente admi
nistrativo relativo ó recurso contencioso-administrativo número 01/0000210/2001 interposto por Asociación De Veciños As Viñas, José Dorribo Blanco, Ángela Moure Iglesias, Francisco Álvarez Lamigueiro, María Isabel Pérez González, Benjamín Losada Pereira, Julia García Rivera, César Cid Sequeiros, Deolinda González Leandro, Cándida Cid Boo, María Ferro Carreira, Olga Iglesias Novoa, José Martínez González, María Soledad González Cid, Alfonso Ferreiro Pérez, Laura Pérez Ouza, Emilio Díaz Pérez, Antonio Pérez Gómez, Demetrio Gómez Gómez, Ana González Lamelas, Cándida González Cid, José González Cid, Santos González Ríos, Ángel Iglesias González, José Prieto Guerra e Miguel Míguez Montero contra o acordo do Consello da Xunta de Galicia do 1 de decembro de 2000 (DOG do 7 de decembro), de aprobación definitiva do proxecto da planta de transferencia de residuos sólidos urbanos de San Cibrao das Viñas, provincia de Ourense, promovido pola Sociedade Galega do Medio Ambiente como proxecto
sectorial de incidencia supramunicipal de
acordo co previsto na Lei 10/1995, do 23 de novembro, de ordenación do territorio de Galicia.
En consecuencia, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, esta consellería acorda a remisión do reclamado expediente administrativo ó devandito tribunal, o que se notifica para xeral coñecemento de tódalas persoas interesadas nel e son emprazadas para que poidan personarse como demandados no prazo de nove días perante a Sala do Contencioso-Administrativo, Sección Primeira, deste Tribunal Superior de Xustiza de Galicia.
Santiago de Compostela, 10 de abril de 2001.
Francisco Pan-Montojo González
Director xeral de Calidade e Avaliación Ambiental
ORDE do 29 de marzo de 2001 pola que se dispón o nomeamento de vocal en representación da Asociación de Empresas Consignatarias e Estibadoras de Buques da provincia de Pontevedra no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 10/04/2001

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, a designación dos vocais do Consello de Administración deberá facerse necesariamente por proposta das administracións públicas e entidades e organismos representados no Consello de Administración, polo que, vista a proposta de nomeamento realizada pola Asociación de Empresas Consignatarias e Estibadoras de Buques da provincia de Pontevedra do representante no Consello de Administración da Autoridade Portuaria de Vigo, e en canto órgano competente,
DISPOÑO:
O nomeamento de Bonifacio Logares Guenaga como vocal do Consello de Administración da Auto
ridade Portuaria de Vigo, en representación da Asociación de Empresas Consignatarias e Estibadoras de Buques da provincia de Pontevedra.
Santiago de Compostela, 29 de marzo de 2001.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 13 de marzo de 2001, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000236/2001, interposto pola Federación Galega de Balonmán.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/04/2001

Con data do 12 de marzo de 2001, o Comité Galego de Xustiza Deportiva recibe da sección primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000236/2001, interposto pola Federación Galega de Balonmán contra a resolución do Comité Galego de Xustiza Deportiva de data 7 de decembro de 2000 sobre sanción de multa e perda do encontro e perda de dous puntos.
En consecuencia, esta Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de marzo de 2001.
Eduardo Lamas Sánchez
Secretario xeral para o Deporte
RESOLUCIÓN do 16 de marzo de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 30/2001, interposto por María del Carmen García Escurís.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/04/2001

A Dirección Xeral da Función Pública recibiu do Xulgado Contencioso-Administrativo número un de Santiago de Compostela, providencia pola que se admite a trámite a demanda correspondente ó recurso contencioso-administrativo procedemento abreviado número 30/2001, interposto por Mª del Carmen Gar
cía Escurís, contra a orde da Consellería da Presidencia e Administración Pública do 9 de novembro de 2000, pola que se regula a integración do persoal procedente das cámaras da propiedade urbana de Galicia (DOG nº 222, do 16 de novembro de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un de Santiago de Compostela no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de marzo de 2001.
Joaquín López-Rúa Soler
Director xeral da Función Pública
RESOLUCIÓN do 1 de marzo de 2001 pola que se convoca concurso público para a contratación do arrendamento de servicios para a prestación de tarefas e actividades de apoio e auxilio á docencia nos cursos, xornadas, seminarios e demais actividades organizadas pola Escola Galega de Administración Pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/04/2001

1. Obxecto.
Contratación dun arrendamento de servicios para a prestación de tarefas e actividades de apoio e auxilio á docencia nos cursos, xornadas, seminarios e demais actividades organizadas pola EGAP.
2. Tramitación, procedemento e forma de adxudicación.
Tramitación: ordinaria.
Procedemento: aberto.
Forma: concurso público.
3. Orzamento de licitación.
O prezo do contrato virá determinado pola suma das prestacións recibidas polo arrendador en función dos prezos/hora máximos seguintes:
Nivel 1: 2.835 pesetas.
Nivel 2: 2.362 pesetas.
Nivel 3: 1.916 pesetas.
Nivel 4: 1.600 pesetas.
Nivel 5: 1.428 pesetas.
4. Prazo de execución.
1 ano.
5.Obtención da documentación.
O prego de cláusulas administrativas poderase consultar no Servicio Económico-Administrativo da Escola Galega de Administración Pública, sita no polígono das Fontiñas, rúa Madrid, 2-4 de Santiago de Compostela, os días e horas hábiles de oficina, durante o prazo de presentación de proposicións.
6. Fianza provisional.
Non se esixe.
7. Presentación de proposicións.
A documentación esixida no prego de cláusulas administrativas presentarase en sobre pechado e lacrado no rexistro da Escola Galega de Administración Pública, sita no polígono das Fontiñas, rúa Madrid, 2-4 de Santiago de Compostela, ou en calquera das formas establecidas no artigo 38.4º da Lei 30/1992, de réxime xurídico das administracións públicas e do procedemento administrativo común.
O prazo de admisión será de quince (15) días naturais, contados desde o día seguinte ó da publicación deste anuncio no Diario Oficial de Galicia.
8. Apertura de proposicións.
En acto público que terá lugar na sala de xuntas da Escola Galega de Administración Pública, ás 12 horas do terceiro día hábil contado a partir do día seguinte a aquel en que finalice o prazo de presentación de proposicións.
9. Gastos de anuncios.
Serán por conta do adxudicatario.
Santiago de Compostela, 1 de marzo de 2001.
Domingo Bello Janeiro
Director da Escola Galega de Administración Pública
ORDE do 28 de marzo de 2001 pola que se declara de interese galego a Fundación para a Investigación e o Desenvolvemento Empresarial de Galicia (Findegal) e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/04/2001

Visto o expediente tramitado por instancia da Fundación para a Investigación e o Desenvolvemento Empresarial de Galicia (Findegal) para a súa declaración de interese galego, e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, pola súa Orde do 4 de outubro de 2000 (DOG do 20 de outubro), clasificou como benéfico-docente a citada fundación e a adscribiu á Consellería de Educación e Ordenación Universitaria.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e as demais disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundacións e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/1983, do 22 de xuño (DOG nº 89, do 20 de xullo), e coas demais disposicións aplicables.
Considerando que os fins e demais elementos organizativos da Fundación para a Investigación e o Desenvolvemento Empresarial de Galicia (Findegal) cumpren cos requisitos e condicións sinalados nos artigos 1 e 13 da mencionada Lei 11/1991 (DOG nº 219, do 12 de novembro), para a súa declaración de interese galego, así como coas condicións básicas determinadas na devandita Lei 30/1994.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios esixidos, tanto pola lexislación autonómica en materia de fundacións de interese galego como polas normas básicas establecidas na Lei 30/1994.
Esta consellería, consonte o disposto no artigo 32.3º do devandito regulamento, logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación para a Investigación e o Desenvolvemento Empresarial de Galicia (Findegal), coa conseguinte aprobación dos seus estatutos e dos demais aspectos recollidos na orde de clasificación publicada no DOG do 20 de outubro de 2000.
Segundo.-Ordena-la súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; esta publicación e inscrición terán o carácter constitutivo que determinan os artigos 33.3º do Decreto 248/1992 e o 8 da Lei 7/1983, así como o artigo 3 da referida Lei 30/1994.
Santiago de Compostela, 28 de marzo de 2001.
Celso Currás Fernández
Conselleiro de Educación e Ordenación
Universitaria
RESOLUCIÓN do 12 de febreiro de 2001 pola que se convoca un curso de capacitación para cabos de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 27/02/2001

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de capacitación para cabos de policía local, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los cabos da policía local dos coñecementos necesarios para o mellor desempeño do seu labor profesional.
Destinatarios.
O curso vai dirixido ós cabos de policía local que accederon a esta categoría tanto por oposición libre como por promoción interna, dos distintos concellos de Galicia.
Inscrición.
A inscrición dos participantes será totalmente gratuíta, debéndose comunicar esta antes do 15 de marzo de 2001 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que superaron as correspondentes probas de oposición ou a fase de concurso e cubri-lo anexo I con tódolos datos nel reflectidos, para efectua-la correspondente reserva de praza para a realización do devandito curso.
2. O prazo para a remisión de escritos rematará o día 15 de marzo de 2001.
3. Os escritos deberán enviarse á Academia Galega de Seguridade: Avenida da Cultura, s/n, 36680 A Estrada. Previamente remitiranse por fax para axiliza-los correspondentes trámites.
Contido e duración.
O curso desenvolverase en sesións de mañá e tarde, de luns a venres, e nel trataranse entre outros os seguintes módulos:
-Misión e funcións policiais.
-Policía e sociedade galega.
-Policía de protección e seguridade.
-Policía de tráfico e transporte.
-Policía xudicial e de investigación.
-Policía administrativa.
-Área de reforzo.
O curso terá unha duración de tres meses de formación teórica.
Datas.
O curso principiará no vindeiro mes de abril de 2001, quedando por determina-la súa data de comezo, que se comunicará coa suficiente antelación.
O horario será de 9 a 20 horas.
Desenvolvemento do curso.
Os alumnos da Academia Galega de Seguridade durante o seu período de permanencia na Academia rexeranse polo Regulamento de réxime interior desta, publicado no DOG do 28-7-1995, nº 144.
Certificado.
Para obte-lo correspondente diploma será requisito indispensable superar tódalas materias que figuren no programa.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 12 de febreiro de 2001.
Juan José Fariñas-Ferro Rodríguez
Director xeral da Academia Galega de Seguridade
ANEXO I
NOTA: úsese o publicado na páxina 2.517.
ORDE do 14 de febreiro de 2001 pola que se conceden os premios para o fomento da recollida de pilas usadas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 27/02/2001

Por Orde do 22 de marzo de 2000 (publicada no DOG nº 63, do 30 de marzo) foron convocados varios concursos para o fomento da recollida de pilas usadas en Galicia.
No artigo 1º punto a) da citada orde convócase o concurso «Liga de pilas» dirixido a tódolos centros docentes de ensinanzas non universitarias da Comunidade Autónoma.
Polo tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en rela
ción cos artigos 27.30º e 30 do Estatuto de autonomía e do Decreto 482/1997, do 26 de decembro,
RESOLVO:
Artigo 1º
De acordo co disposto na Orde do 22 de marzo de 2000, concédense os premios que se relacionan no anexo á presente orde.
Artigo 2º
A presente orde entrará en vigor ó día seguinte ó da súa publicación e será comunicada persoalmente ós premiados.
Santiago de Compostela, 14 de febreiro de 2001.
Carlos del Álamo Jiménez
Conselleiro de Medio Ambiente
ANEXO
Provincia
Colexio
Ratio
A Coruña
Primeiro premio
CEIP Virxe da Barca-Muxía
21,75675676
A Coruña
Segundo premio
CEIP San isidro
15,57894737
A Coruña
Terceiro premio
CEIP A Laxe
13,4
Lugo
Primeiro premio
CEIP Galdin
13,61842105
Lugo
Segundo premio
CEIP San Cosme de Barreiros
8,614035088
Provincia
Colexio
Ratio
Lugo
Terceiro premio
CEIP Illa verde
3,005128205
Ourense
Primeiro premio
Rogelio García Yáñez
10,6097561
Ourense
Segundo premio
CEIP Vicente Risco
9,525641026
Ourense
Terceiro premio
CEIP de Cenlle
4,920845139
Pontevedra
Primeiro premio
CEIP San martiño
50,5
Pontevedra
Segundo premio
Escola Fogar Divino Maestro
33,08333333
Pontevedra
Terceiro premio
CEIP Magalans-Dorron
24,48834999
RESOLUCIÓN do 21 de febreiro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 213/2000, contra o Decreto 244/1999, do 29 de xullo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/2001

No Xulgado Contencioso-Administrativo número catro da Coruña tramítase o recurso 213/2000, procedemento abreviado, interposto contra o Decreto 244/1999, do 29 de xullo, Diario Oficial de Galicia do 1 de setembro, polo que se regula a cobertura de diversas prazas por funcionarios públicos docentes que impartan ensinanzas de niveis non universitarios.
En consecuencia, esta secretaría xeral acordou nesta mesma data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte en autos no Xulgado Contencioso-Administrativo número catro da Coruña, no
prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 21 de febreiro de 2001.
Máximo García Serrano
Secretario xeral da Consellería de Educación
e Ordenación Universitaria
ORDE do 9 de febreiro de 2001 pola que se modifica a do 28 de decembro de 2000 pola que se fixan as tarifas e os prezos correspondentes á prestación de servicios nas instalacións xuvenís, expedicións de carnés dirixidos á xuventude e participación en actividades promovidas pola Dirección Xeral de Xuventude durante o ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 27/02/2001

O día 5 de xaneiro publicouse a Orde do 28 de decembro de 2000 pola que se fixan as tarifas e prezos correspondentes á prestación de servicios nas instalacións xuvenís, expedicións de carnés dirixidos á xuventude e participación en actividades promovidas pola Dirección Xeral de Xuventude durante o ano 2001 da Consellería de Familia e Promoción do Emprego, Muller e Xuventude (DOG nº 4, do 5 de xaneiro de 2001) na que se fixan no seu anexo III os prezos relativos á participación nas actividades promovidas pola Dirección Xeral de Xuventude.
No mencionado anexo da orde non figuraba o prezo relativo a unha das actividades promovidas pola Dirección Xeral de Xuventude; concretamente o Encontro Europeo da Xuventude.
No momento da publicación da referida orde non foi posible fixa-la contía do prezo que debía ser pagado por cada un dos participantes, dado que o programa europeo Juventud, así como todas aquelas actividades que desenvolven os seus obxectivos, están financiadas na súa meirande parte por axudas outorgadas pola Unión Europea, axudas que para o 2001 non foran aínda publicadas.
Actualmente e tras facer unha avaliación dos custos, fíxase o prezo en 2.000 ptas. por participante co fin de estimula-la demanda potencial de participante e alcanzar un alto nivel de asistencia.
A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, dispón a obriga da consellería correspondente de establece-los prezos, logo do informe favorable da Consellería de Economía e Facenda e publicalos no Diario Oficial de Galicia.
Para cumprir con este mandato e logo de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Modifícase o anexo III da Orde do 28 de decembro de 2000 pola que se fixan as tarifas e prezos correspondentes á prestación de servicios nas instalacións xuvenís, expedicións de carnés dirixidos á xuventude e participación en actividades promovidas pola Dirección Xeral de Xuventude durante
o ano 2001, ó que se lle engade o parágrafo J, quedando a súa redacción do seguinte xeito:
ANEXO III
Prezos relativos á...
J. Programa Encontro Europeo da Xuventude: 2.000 ptas.
Santiago de Compostela, 9 de febreiro de 2001.
Manuela López Besteiro
Consellería de Familia e Promoción do Emprego,
Muller e Xuventude